SUID-AFRIKAANSE RADIOLIGA NUUS SONDAG 138 SEPTEMBER 2015 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag om 08:15 Sentraal Afrika Tyd in 
Afrikaans en om (08:30 Sentraal Afrika Tyd in Engels landswyd `n nuusbulletin 
uit op HF sowel as op verskeie BHE- en UHF-herhalers. Vir Echolink-luisteraars 
is daar `n herleiding deur ZS6JPL. `n Potgooi is ook beskikbaar op die Liga se 
webblad. 


Hierdie oudiobulletin kan van die Liga se webblad by www.sarl.org.za afgelaai 
word. `n Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e-pos te ontvang. 


In die nuus vandag. 

DIE MAANDELIKSE SARL JEUGNET VANMIDDAG 
'N NUWE 8 METER REKORD OPGESTEL 

en 


BESPREKING VIR DIE PRETORIA ARIA SLUIT WOENSDAG, BE- 
SPREEK NOU 


Bly ingeskakel vir meer inligting oor hierdie en ander interessante nuus items. 


Die maandelikse Jeugnet is geskeduleer om plaas te vind vanmiddag vanaf 16:00 
Sentraal-Afrika Tyd op 7 070 kHz om sodoende die geleentheid vir ons jeug te 
gee om aktief op die lug met mekaar te kommunikeer asook jongmense wat 
belangstel in die stokperdjie om te deel in die betowering van amateur radio. 
Sluit aan by Koos, ZR6KF', wat sy wedervaringe van die TARU YOTA wat hy 
in Julie bygewoon het sal deel. Hy sal ook planne vir die Desember 2015 jeug 
maand en hoe om deel te neem aan die pret bespreek. 


Klubs word aangemoedig om die geleentheid te gebruik om jong mense uit te 
nooi na hul klub om onder die toesig van `n gelisensieerde klub lid aktief op die 
lug deel te neem. Tot op datum word hierdie maandelikse aktiwiteit nie goed 
ondersteun nie en veral van uit klubs word geen deelname waargeneem nie. Ons 
sien uit daarna om die jeug op die lug te hoor vanmiddag vanaf 16:00! 


** Andre Botes, ZS2ACP, in Port Elizabeth het Willem Badenhorst, ZSGWAB, 
in Polokwane op 40,682 MHz FSK441 via meteor weerkaatsing op 6 August 2015 
gewerk. Dit is n afstand van 1 184 km wat n nuwe Suid-Afrikaanse Radioliga 
asook wêreld rekord is. lan Roberts, ZS6BTE, en Willem, ZS6GWAB het die 
eerste ooit rekord opgestel op hierdie band oor n 'Tropo afstand van ongeveer 
300 km. 


Baie geluk aan Andre en Willem! 


** Die volgende Amateur Radio in Aksie simposium vind plaas by die Inno- 
vation Hub in Pretoria op Saterdag 19 September. Volledige besonderhede is 
op die Liga se tuisblad met skakels na die program en besprekingsvorm. Die 
sluitingsdatum vir besprekings is Woensdag aand, 16 September. Moenie die 
amateur radio gebeurtenis van die jaar misloop nie. Die eerste geleentheid was 
gehou by die NARS verlede maand en het hoë lof ontvang van die deelnemers. 
Jy sal nie teleurgesteld wees nie. 


** Die KLETSKOUS span maak goeie vordering. SA AMSAT berig dat die 
KLETSKOUS span groot vordering gedurende die afgelope paar weke gemaak 
het. Tans ondersoek die span 'n nuwe soort battery. Dit was beplan om Lithium 
ion te gebruik, maar een van die negatiewe punte van Lithium ion is dat dit 
termiese verliese ly, wat die risiko van brand verhoog. Maatskappye soos NEG, 
het `n litium-yster battery met behulp van litium yster fosfaat (LiFePO4) as die 
kayoed materiaal ontwikkel. Oor die algemeen is anodes van die meeste batterye 
van koolstof gemaak. Veiligheid en betroubaarheid is die eerste bekommernis 
vir enige battery vir gebruik in 'n satelliet, daar dit nie mag oorverhit of brand 
as dit oorlaai word nie. Die Litium-yster battery het beter chemiese en termiese 
stabiliteit. 


Die span is in die proses van die verkryging van litium yster batterye om toetse 
uit te voer. As daar besluit word om oor te skakel na litium yster, sal `n paar 
veranderinge gemaak moet word aan die katode in die krag-eenheid, maar Fritz 
Sutherland, ZS6FS, sê dat dit nie `n groot probleem is nie en sal die konstruksie 
van die volgende prototipe kragbron nie vertraag word nie. 


Frik Wolf, ZS6EZ, het die uitleg van die sonpanele gefinaliseer en Hannes Co- 
etzee, ZSGBZP, sal nou voortgaan om die sonselle op 'n toets bord te monteer, 
wat in 'n vakuum kamer getoets sal word. Werk is ook begin op die magnetiese 
stabilisering van Kletskous, wat bereik sal word deur die gebruik van ortogo- 
nale stok magnete. Frik ZS6FZ is tans besig met die projek en berig dat goeie 
vordering gemaak is en dat `n prototipe gereed is vir toets. 


Werk op die “On Board Controller (OBCO)” vorder ook goed. Die eerste twee 
prototipes is afgehandel. Brain McKenzie, ZS6BNM, werk nou saam met lede 
van die span om hul telemetrie punt vereistes en koppelvlakke te vestig. 


Nico van Rensburg, ZS6O@L, is besig met die spesifikasies en konfigurasie bestuur 
en het reeds `n eerste konsep beskikbaar gestel. Die span vergader via Skype op 
'n twee weeklikse basis om vordering te bespreek en beplanning van die volgende 
stappe te doen. 


Befondsing bly `n groot uitdaging. Radio Amateurs word aangemoedig om die 
plaaslike CubeSat program te ondersteun deur `n donasie te maak aan die SA 
AMSAT CubeSat boufonds. Skenkers word erken op die SA AMSAT webwerf 


by www.amasatsa.org.za. 
U luister na `n nuusbulletin van die Suid-Afrikaanse Radioliga. 


Die Hammies ARK het nuwe vriende in die VSA gemaak. Saterdagaand 5 


September om 20:00 SAT, het die Hammies hulself bekend gestel aan ander 
jong amateurs in Menominee, Wisconsin VSA. Die Hammies het gebruik 
gemaak van selfoon tegnologie en Echo-link, node W8PIF-R, om hierdie lang 
afstand kommunikasie te bereik. Hierdie geleentheid is moontlik gemaak deur 
Andries Visagie, ZS6VL wat Noel Hammond, ZR6DX, die voorsitter van die 
Hammies Amateurradioklub, bekendgestel het aan Ed Engleman, KGSOX. 
Ed is `n mede-stigter, tesame met James Pearson, KS80O, van 'n groep jong 
mense wat hulself “Young Amateurs Communications Ham 'Team” noem, ook 
bekend onder die akroniem, YACHT. Hul roepsein is K8KDZ, en is reeds 
sedert 2007 aan die gang. Die YAGHT slagspreuk is “Connecting Young 
Hams, Creating Friendships, Promoting Ham Radio.” Die webwerf-adres is 
www.yachthams.webstarts.com/about.html. 


Daar was baie opwinding van beide groepe soos hulle name en roepseine uitgeruil 
het. Daar word gehoop dat hierdie kontakte op 'n gereelde basis in die toekoms 
gemaak sal word. 


** Die lidmaatskap van die Suid-Afrikaanse Radioliga is tans 1 472 lede en 38 
geaffilieerde klubs 


** Die tweede been van die Suid-Afrikaanse Radioliga BHF/UHF Analoog en 
Digitale kompetisie vind plaas vanaf 10:00 UTC op Saterdag 19 September tot 
10:00 UTC op Sondag 20 September 2015 met FM en ESB foon, gelykgolf en 
digitale werking op 6, 4 en 2 meter, 70 cm, 23 cm en hoër. 


Jy kan deelneem as `n basisstasie, `n veldstasie, `n klub ,multi operateurstasie 
of `n 4 uur beperkte kategorie stasie, wat verder verdeel kan word in onbeperkte 
- beide analoog en digitale of Beperkte A - slegs analoog of Beperkte D - slegs 
digitale stasie. 


Kontakte moet tweerigting wees en stasies moet `n sein verslag sowel as hul ses- 
syfer Maidenhead ruitblok. Self-spotting word toegelaat. Logstate moet teen 
middernag op 28 September 2015 per e-pos aan contest@sarl.org.za ingedien 
word. Die volledige stel reëls is beskikbaar in die 2015 Kompetisie handleiding 
(Blue Book) wat afgelaai kan word vanaf die Contest' bladsy op die Liga se 
webwerf. 


** Die voorlopige uitslae van die Suid-Afrikaanse Radioliga HF Gelykgolf kom- 
petisie gehou op Sondag 30 Augustus 2015 is vrygestel. Die komitee het 15 
logstate en 1 kontrolelog ontvang. 


Roger Jones, ZS6RJ, neem die louere met 332 punte, gevolg deur Joop Hesp, 
ZSGJP op 144 punte, Pierre van Deventer, ZS6A op 136 punte en Hans Kap- 
petijn, ZSGOKR op 124 punte 


Roger, ZS6RJ, het die hoogste telling op `n enkele band gemaak met 294 punte 
op 20 meter. 


In die klub kompetisie, neem die Wes-Rand ARK die eerste plek met 476 punte, 
gevolg deur die Old Goats Amateurradiogroep op 136 punte en die Pretoria 


ARK op 124 punte 


Baie geluk aan Roger en die Wes-Rand ARK. Die volledige stel uitslae is beskik- 
baar in HF Happenings 671 en op die “Contest' bladsy op die Liga se webwerf. 


** Sewe en vyftig logstate is ontvang vir die drie HF Kompetisies gehou in 
Augustus. Vanaf die logs is vasgestel dat 2 340 OSOs gemaak is - 1 710 op foon, 
141 op digitaal en 489 op gelykgolf. Vier van die logstate het gekom van DX 
stasies. Geen multi-operateur stasies het deelgeneem. 


Eerste plek gaan aan Roger Jones, ZS6RJ met 498 punte met Hans Kapetijn, 
ZSGKR, in die tweede plek met 268 punte. Bruce Dunn, ZS5XT, volg hulle met 
181 punte, dan Joop Hesp, ZS6JP met 144 punte en Pam Momberg, ZS6GAPT 
met 140 punte. 


In die klub kompetisie het die amateurs van die Wesrand ARK n groot poging 
ingesit en kom bo uit met 1 011 punte. In die tweede plek, is die Pretoria ARK 
met 536 punte gevolg deur die Centurion ARK met 307 punte en die Highway 
ARK met 181 punte. 


Baie geluk aan Roger en die Wesrand ARG. Die volledige stel uitslae is beskik- 
baar in HF Happenings 672 en op die “Contest' bladsy op die Liga se webwerf. 


** Voortplanting verslag, Hannes Coetzee, ZS6BZP, berig dat die verwagte son- 
aktiwiteitsvlak laag gaan wees. Al die sigbare sonvlekke het eenvoudige mag- 
netiese samestellings met bykans geen kans vir sonfakkels nie. Diegene wat hulle 
eie frekwensievoorspellings wil doen, kan 'n verwagte effektiewe sonvlektelling 
van ongeveer 43 vir die week gebruik. 


Amateurs kan veral laatmiddag en gedurende die aande goeie openinge op die 
20 tot 15 m DX bande verwag met die 10 m wat ook vol verassings kan wees. 
Besoek gerus die webtuiste spaceweather.sansa.org.za vir meer inligting. 


En nou vir die dagboek van gebeure 


Vandag om 16:00 die maandelikse Jeug Net op 7 070 kHz 16 September - sluit- 
ingsdatum vir die Pretoria ARiA besprekings 19 September - Amateur Radio in 
Aksie, Pretoria 19 en 20 September - die SARL BHF/UHF analoog en digitaal 
kompetisie 26 en 27 September - die CO WW RTD kompetisie 28 September - 
sluitingsdatum vir Nasionale Velddag logstate 1 Oktober - die SARL 80 m OSO 
Geselligheid 3 Oktober - die SARL Lente ORP Kompetisie 


Om hierdie bulletin te beëindig, `n herhaling van ons belangrikste item in die 
nuus vanoggend. 


Die maandelikse Jeugnet vind plaas vanmiddag vanaf 16:00 Sentraal-Afrika Tyd 
op 7 070 kHz om sodoende die geleentheid vir ons jeug te gee om aktief op die lug 
met mekaar te kommunikeer asook jongmense wat belangstel in die stokperdjie 
om te deel in die betowering van amateur radio. Sluit aan by Koos, ZR6KF, 
wat sy wedervaringe van die TARU YOTA wat hy in Julie bygewoon het sal deel. 


Hy sal ook planne vir die Desember 2015 jeug maand en hoe om deel te neem 
aan die pret bespreek. 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radioamateurs en kortgolfluisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz 
AM en verskeie herleidings op BHF en UHF frekwensies regoor Suid-Afrika. 
'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 3 230 kHz plaas. 


Ons ontvang graag jou sein rapporte, kommentaar en voorstelle, stuur 
'n €-pos aan artoday@sarl.org.za. Sentech borg die uitsendings op die 
nie-amateurfrekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, OE deur Johan de Bruyn, 
ZSGJHB en gelees deUF ii ve see ve see oen ae RR Es Be be Gee Gee ee Gee 


Die Afrikaanse nuus span groet nou en wens jou 'n mooi week toe. Totsiens 
73's en dankie vir die luister 


/EX 


